Lav et referat af nedenstående tekst:

Tekst:
Tirsdag morgen klokken 05.44 blev Beredskab Nordjylland i Vesthimmerland kaldt ud til en brand på Tingvej i Hvalpsund. Brandvæsnet kom frem til en brand i et udhus på cirka 30 kvadratmeter, der blev brugt til både opbevaring og gårdbutik. Det var i enden med opbevaring at branden brød ud, og udhuset har fået svære brand og røgskader ved branden. Klokken 07.45 havde indsatslederen fra Beredskab Nordjylland og brandfolkene fra Falck i Farsø netop sat sig i bilerne for at vende tilbage til stationen. Selve hus-konstruktionen står stadig, men ståltaget på udhuset måtte fjernes, så beredskabet kunne slukke på branden oppefra. - Det eneste der ville være en logisk årsag til sådan en brand er at det er el-installationerne, der har startet det, men det er kun et gæt, siger indsatsleder Jes Caspar Mortensen fra Beredskab Nordjylland.

Referat:
Beredskab Nordjylland i Vesthimmerland blev tirsdag morgen kaldt ud til en brand i et udhus i Hvalpsund. Årsagen er formentlig en fejl i en el-installation.